شەفەق نیوز/ گەنجیگ ئەمریکی وەگەردئەوەی رووژانەی رۊ وەرۊ تانە و تەشەرە بوود باوجی وەردەوامە لەو ئاڵشتکاریەیلە لە دەمچەوی، لەری وەکارهاوردن تاتو تا ئارمان خوەی باردە جی و جۊر شەیتان "ئەهریمەن" بوود.
وەگورەی رووژنامەی “The SUN” بەریتانی، سۆرین لۆرسین تەمەن 28 ساڵ ک هەڵگر ناونازاری “شەیتانی نیۆن”ـە، نزیکەی 50 هەزار دۆلار خەرج کردیە، تا لەری تاتو شیوەی ئاڵشتبکەێد ک وەرجە 10 ساڵ ئەو  دەس وەکارە کردیە و تائیسە وەردەوامە.
لەسەرەتای دەسکردن وە ئەو کارە، سۆرین لۆرینسۆن نزیکەی 200 دەرزی مەیەکەب تاتو لەلەش خوەی داگە، تا شیوەی جۊر شەیتان وەپی بکەێد.
ئەو شۊنەیل لەش لۆرینسۆن ک ئاڵشتکاری لەلی کریایە بریتین لە ڕووخسار، سینگ و زگی، ئەو گەنجە ئەمریکییە وینەی خاچ، پیتەیل و وینەی بڕیگ کەسایەتیی دیار ناو فیلمەیل “STAR WAR” و “X MAN” لە لەش و دەموچەوی کیشایە.
لەهەمان وەخت چەرمینەی چەوی وە مەرەکەب پووشیە، باس لەوەکردیە ک لەسەرەتای ئاڵشتکردن شیوەی لە ساڵەیل سەرەتا هەس وە نامۆیی فرەیگ کردیە.
